**Referat fra Generalforsamling 24. november 2022**

**1**.**Valg af dirigent**

Bestyrelsenforeslår Janne Bay Rasmussen – Vedtaget

Indkaldelse er sendt i rette tid. Afholdes i 4. kvartal som planlagt. Alle regler er overholdt.

**2. Bestyrelsens beretning**

**Formanden:**

Beretning har været på hjemmesiden, der har I kunne læse den.

Vores forening er så småt kommet rigtig godt i gang igen efter coronaen, og det er vi rigtig glade for.

I maj 2022 blev Svensker stævnet afholdt i Århus med stor succes, desværre er det måske sidste gang.

TDC IF har ikke været involveret i hverken DHL eller Marselisløb, det skyldes at firmaerne kun vil betale for de ansatte.

Vi deltog igen i et rigtig godt landsstævne, som igen blev afholdt i Fredericia. Vi kunne godt bruge lidt flere deltagende medlemmer næste gang og husk at det i 2023 er rykket en uge frem.

Vi vil forsøge at lave tur til ECSG (Eurosportsfestival i Bordeaux) i juni 2023. Hvis turen bliver til noget, skal man forvente en egenbetaling på ca. 3000 kr.

Vi ved vi har haft lange svar tider på mails til foreningen, der vil vi forsøge at forbedre os.

Der stemmes og formandsberetningen bliver vedtaget.

**Kort fra afdelingsformændene:**

**John Badminton**

John roser bestyrelsen for at være proaktive og imødekomne for at der, grundet tilgang i afdelingen, kunne bevilges leje af en ekstra bane, hvis John finde det nødvendigt.

**Casper Motionscenter**

Casper har sendt en mail ang. svar tiderne når man skriver til foreningens mail. Vi i HB ved godt vi ikke altid er de hurtigste på svarknapperne, men vi har alle travlt i vores dagligdag! Vi vil anstrenge os yderligere og se om ikke vi kan blive bedre til at besvare mails inden for et par dage. Ellers går det godt i motionscenteret.

**Tenna Motionsløb**

Tenna har sendt en mail, og skriver at det går godt i afdelingen, der er godt gang i motionsløb. Der har været afholdt mange løb, men der er plads til flere deltagende.

**Leo Fiskeri**

Leo takkede bestyrelsen for indsatsen og glæde sig over at de kunne beholde deres bådplads som var i fare efter sløvsind fra bestyrelsens side. Men lidt forhandling med kommunen samt en velvillig medbådejer gjorde at båden kunne blive på sin gamle plads.

**Seniorbowling Niels Otto**

N.O. takkede bestyrelsen for indsatsen og fortalte at deres afdeling altid afstemte antallet af baner med antallet af spillere på den givende dag. Det glæder Daimi, da det giver besparelser i foreningen.

**Flemming Cykelafdelingen**

De skal nu til igen at være aktive efter en lange corona pause.

**Janne Baj Rasmussen**

På vegne af TDC S&F siger Janne at deres rolle er ved at være udspillet, i og med at foreningerne ikke længere modtager tilskud fra TDC som skal fordeles. TDC S&F består dog så længe der er midler at forvalte, og det er der heldigvis stadig.

**3. Regnskabet**

Daimi præsenterer regnskabet, som igen i år ser fornuftigt ud. Et lille underskud på 21.000 kr.

Daimi gennemgik de store poster, og forklarede blandt andet de høje udgiftsbeløb i motionscenteret med indkøb af nye maskiner. Posten med div. udgifter tilskrives at der endelig var blevet afholdt et formandsarrangement, som blev rost.

Kassereren opfordrede til betaling af kontingent via kortbetaling.

Under indtægter blev nævnt at budgettet i motionscenteret var alt for højt sidste år, hvilket skyldtes en regnefejl på antallet at medlemmer. Det er rettet og stemmer nu overens med antal medlemmer.

Janne Bay spurgte hvorfor der stod 0 kr. i årstilskud, da TDC S&F jo havde givet tilskud, hvilket skyldtes for sen anmodning hvorfor beløbet først fremkommer af næste års regnskab.

Regnskabet blev godkendt.

**4. Fastsættelse af kontingent**

Ingen ændring

**5. Indkomne forslag**

Bestyrelsen har stillet forslag om vedtægtsændring af §4, 5 og 8. De omhandler alle kontingentet, hvor vi gerne vil indskrive at alle kontingenter skal være automatisk korttræk. Jesper gennemgik de enkelte ændringer i de 3 paragraffer.

**John Poulsen** spørger hvad der sker i tilfælde af at man glemmer at forny sit kort, om man så bliver udelukket. Jesper svarer nej, man får et link af Reepay hvor man skal ændre sine kortoplysninger.

Vedtægtsændring blev vedtaget.

**6. Valg**

**A. 1 Kassereren**

Daimi - genvalgt

**B. 2 Bestyrelsesmedlemmer**

Jesper og Annie – genvalgt

**C. 1 Bestyrelsessuppleant**

Carsten Smitt - genvalgt

**D. 2 Bilagskontrollanter**

Hanne og Marian – genvalgt.

**E. 1 Bilagskontrollantsuppleant**

Frank Grønne - genvalgt

**F. 1 fanebærer og 1 fanevagt**

Hasse og Frank - genvalgt

**7. Eventuelt**

**Lene Strøeh -** Nye bruse hoveder er ok, men den ene hårtørrer ønskes udskiftes.

**Orla Rafn Jensen** – Kan man komme til at svømme om formiddagen? Svaret var at tage kontakt til Anders Riis og spørge ham.

**Frank Toustrup** – Vedr. gratister i motionscenteret, han ser gerne at vi får styr på dem som træner gratis.

**Ole Sten Larsen** – Træt af at skulle spille politimand over for dem som ikke selv kan finde ud af at spritte af, her istemte Finn Rydahl med samme oplevelser, vi opfordrede til at noterer hvornår det var og melde det til Casper.

**Ellen Larsen** - Roser hjælperne i motionscenteret – Det gør vi også fra HB’s side, så stor TAK.

**Jytte Søby –** Spørger til hvorvidt vores instruktører i motionscenteret er uddannet? Det er de ikke alle sammen, men får tilbud herom hvis de vil have det.

**Afslutning:**

Janne takker for god ro og orden.

Inden mødet hæves skal der traditionen tro udbringes et 3foldigt leve for foreningen.

Mødet er hævet og der bydes på der en bid brød, øl og vand til alle.